b'\n_START_ARTICLE_\nTaidehalli\n_START_PARAGRAPH_\nTaidehalli (saks. Kunsthalle) on kuvataiteen vaihtuvien n\xc3\xa4yttelyiden tai muiden n\xc3\xa4yttelyiden esitt\xc3\xa4miseen tarkoitettu n\xc3\xa4yttelytila tai rakennus. Taidehalli poikkeaa taidemuseosta siten, ett\xc3\xa4 tavallisesti sen teht\xc3\xa4v\xc3\xa4n\xc3\xa4 ei ole taiteen tutkimustoiminta. Taidehalli joko yll\xc3\xa4pit\xc3\xa4\xc3\xa4 tai ei yll\xc3\xa4pid\xc3\xa4 taidekokoelmia. Taidehallit ovat tavallisesti my\xc3\xb6s n\xc3\xa4yttelytiloina suurempia kuin taidegalleriat ja niiden ensisijainen teht\xc3\xa4v\xc3\xa4 on taiteen esittely. Tavallisesti taidehallin organisaation takana on taide- tai taiteilijayhdistys, kaupunki, yritys tai n\xc3\xa4iden yhteisosuus s\xc3\xa4\xc3\xa4ti\xc3\xb6ss\xc3\xa4._NEWLINE_Ensimm\xc3\xa4iset taidehallit perustettiin Saksassa 1800-luvun alussa. Er\xc3\xa4s kuuluisia saksalaisia taidehalleja on vuonna 1869 avattu Hampurin taidehalli, joka perustamisen takana oli vuonna 1817 perustettu Hampurin taideyhdistys. Ruotsissa taidehalleja on runsaasti. Liljevalchin taidehalli Tukholmassa otettiin k\xc3\xa4ytt\xc3\xb6\xc3\xb6n vuonna 1916 ja Malm\xc3\xb6n taidehalli on er\xc3\xa4s suurimpia nykytaiten n\xc3\xa4yttelytiloja Euroopassa. Bonniersin taidehalli Tukholmassa perustettiin vuonna 2005._NEWLINE_Helsingin Taidehalli on toiminut vuodesta 1928 nykytaiteen merkitt\xc3\xa4v\xc3\xa4n\xc3\xa4 n\xc3\xa4yttelypaikkana Etu-T\xc3\xb6\xc3\xb6l\xc3\xb6ss\xc3\xa4. My\xc3\xb6s Vaasassa, Sein\xc3\xa4joella ja Porvoossa on taidehalli.'